Traktorom orao njivu pa teško stradao, hitno je prebačen u bolnicu

Neoprezni traktorist (67) teško je stradao na oranici u srijedu oko 14 sati u zagorskome mjestu Gornja Selnica između Ivanca i Zlatara.

Kako u četvrtak javlja policija, jučer je “u Gornjoj Selnici došlo do prevrtanja poljoprivrednog traktora kojom prilikom je vozač zadobio teške tjelesne ozljede”.

“Do prevrtanja traktora s priključnim strojem došlo je kada je 67-godišnji hrvatski državljanin traktorom obrađivao poljoprivrednu površinu. Pritom je zahvatio kotačem traktora rub oranice te je došlo do prevrtanja.

Vozaču trakora, 67-godišnjaku, liječnička pomoć pružena je u Općoj bolnici Zabok, gdje je utvrđeno kako je zadobio teške tjelesne ozlijede”, naglasili su jutros iz zagorske policije.

Objava Traktorom orao njivu pa teško stradao, hitno je prebačen u bolnicu pojavila se prvi puta na Danica.hr.