FOTO Muškarac teško ozlijeđen u prevrtanju traktora

Jedna je osoba teško ozlijeđena u prevrtanju traktora na karlovačkom području u utorak poslijepodne.

Kako javljaju iz HGSS-a Karlovavc, jučer u 17.43 sata dežurni spašavatelj zaprimio je poziv od Županijskog centra 112 o osobi koja je zadobila ozljede uslijed prevrtanja traktora na nepristupačnom terenu između Slunja i Primišlja.

Foto: HGSS KARLOVAC

“Nakon što je osoba locirana, pokrenuta je akcija spašavanja. Na teren se odmah uputilo pet spašavatelja HGSS-a iz Slunja, koji ubrzo stižu do unesrećene osobe.

Odmah je s medicinskim timom transportiraju do vozila hitne pomoći koje dalje nastavlja put prema bolnici. Unesrećenoj osobi želimo brz oporavak”, rekli su u karlovačkom HGSS-u.

Objava FOTO Muškarac teško ozlijeđen u prevrtanju traktora pojavila se prvi puta na Danica.hr.