FOTO Vozač (20) teško stradao, ozlijeđen i malodobni suvozač (17)

Policija je u ponedjeljak izvijestila o detaljima prometne nesreće u kojoj je teško stradao 20-godišnji vozač, a ozlijeđen je i malodobni suvozač (17).

Kako su otkrili, nesreća se dogodila u subotu u 00,45 sati na dionici državne ceste između Suhopolja i Jugovog Polja.

FOTO: DVD SUHOPOLJE

“Do prometne nesreće je došlo kada je mladi vozač osobnog automobila, upravljajući vozilom neprilagođenom brzinom uvjetima na cesti, na izlasku iz zavoja izgubio nadzor nad vozilom.

Uslijed toga došlo je do zanošenja vozila i bočnog slijetanja preko bankine na oranicu, kojom prilikom je došlo do višestrukog bočnog i uzdužnog prevrtanja vozila”, naglasili su iz virovitičke policije danas.

Objava FOTO Vozač (20) teško stradao, ozlijeđen i malodobni suvozač (17) pojavila se prvi puta na Danica.hr.