Pijana vozačica sinoć izletjela s ceste, vozilo se više puta prevrnulo

Pijana vozačica ozlijeđena je u prometnoj nesreći koju je sinoć sama skrivila na cesti kod Ivanca.

Kako u srijedu javlja varaždinska policija, nesreća se dogodila u utorak oko 19.15 sati na državnoj cesti D-35 između Ivanca i Stažnjevca.

“Vozačica (49) upravljala je osobnim vozilom pod utjecajem alkohola od 1.11 promila u smjeru Varaždina.

Zbog neprilagođene brzine osobinama i stanju ceste, vidljivosti, preglednosti, atmosferskim prilikama, stanju vozila i gustoći prometa, u lijevom nepreglednom zavoju, vozilom je prešla u desno na bankinu.

Nakon toga je vozilom prešla u lijevo te prednjim dijelom udarila u mekani teren, pri čemu se vozilo prevrnulo nekoliko puta i zaustavilo na desnom boku.

Vozačica je pritom ozlijeđena te joj je medicinska pomoć pružena u varaždinskoj Općoj bolnici. Njezine će se ozljede okvalificirati naknadno”, rekli su jutros u Policijskoj upravi.

Objava Pijana vozačica sinoć izletjela s ceste, vozilo se više puta prevrnulo pojavila se prvi puta na Danica.hr.