Vozač i dijete stradali u prevrtanju traktora u Podravini

Muškarac i dijete stradali su u prevrtanju traktora u Podravini u srijedu nešto iza podneva.

Kako je u četvrtak priopćila policija, teška se nesreća dogodila oko 12.30 sati u blizini mjesta Koprivnički Bregi.

“Muškarac (53) upravljao je neregistriranim traktorom nasipom potoka te na traktoru prevozio dijete.

Tom prilikom došlo je do prevrtanja traktora te je vozač zadobio teške tjelesne ozljede, a dijete lakše ozljede.

Policijski službenici provode kriminalističko istraživanje”, rekli su jutros u koprivničkoj Policijskoj upravi.

Objava Vozač i dijete stradali u prevrtanju traktora u Podravini pojavila se prvi puta na Danica.hr.